Patvirtinta

Alytaus rajono vietos veiklos grupės vietos projektų atrankos komiteto 2024 m. gegužės 8 d. protokolu Nr. 1

### ALYTAUS RAJONO VIETOS VEIKLOS GRUPĖS Vietos projektų atrankos komiteto darbo reglamentas

# **I SKYRIUS**

# **BENDROSIOS NUOSTATOS**

# Vietos plėtros strategijos vykdytojos Alytaus rajono vietos veiklos grupė\_(toliau – VPS

# *(VPS vykdytojos pavadinimas)*

# vykdytoja) vietos projektų atrankos komiteto darbo reglamentas (toliau vadinama – darbo reglamentas) nustato vietos projektų, teikiamų pagal VPS vykdytojos parengtą ir Lietuvos Respublikos žemės ūkio ministerijos (toliau – Ministerija) patvirtintą vietos plėtros strategiją „\_Alytaus rajono ir Birštono savivaldybių kaimiškosios teritorijos bendruomenių inicijuota vietos plėtros strategija 2023-2029 metams Nr. 20VS-PV-23-1-01764-PR001“ (toliau – VPS),

#  (*VPS pavadinimas*) *(VPS registracijos numeris, kurį suteikė Nacionalinė mokėjimo agentūra prie Žemės ūkio ministerijos)*

# atrankos komiteto posėdžių ir tvirtinimo rašytinio proceso būdu darbo tvarką. Darbo reglamentas tvirtinamas pirmame vietos projektų atrankos komiteto posėdyje.

2. Sprendimas dėl vietos projektų atrankos priimamas vietos projektų atrankos komiteto posėdžių, kurie gali būti organizuojami ir nuotoliniu būdu, naudojant elektronines nuotolinio ryšio priemones, metu arba vietos projektų paraiškų tvirtinimo rašytinio proceso būdu (kai taikoma darbo reglamento VI skyriuje „Vietos projektų tvirtinimas taikant rašytinę procedūrą“ nurodyta rašytinė procedūra), arba mišriu būdu Vietos projektų, įgyvendinamų bendruomenių inicijuotos vietos plėtros būdu, administravimo taisyklių, patvirtintų Lietuvos Respublikos žemės ūkio ministro 2023 m. rugpjūčio 4 d. įsakymu Nr. 3D-528 „Dėl Vietos projektų, įgyvendinamų bendruomenių inicijuotos vietos plėtros būdu, administravimo taisyklių patvirtinimo“, 8 priede „Vietos plėtros strategijos vykdytojos sudaromo vietos projektų atrankos komiteto teisių ir pareigų, veiklos principų, sprendimų priėmimo tvarkos aprašas“ (toliau – VP administravimo taisyklių 8 priedas) nustatyta tvarka.

1. Kai vietos projektų paraiškos svarstomos ir tvirtinamos posėdžiuose, juose nario-stebėtojo teisėmis dalyvauja Nacionalinės mokėjimo agentūros prie Žemės ūkio ministerijos (toliau – Agentūra) ir stebėtojo teisėmis Ministerijos atstovas. Agentūros atstovas turi dalyvauti kiekviename vietos projektų atrankos komiteto posėdyje Vietos projektų administravimo taisyklių 8 priede nustatyta tvarka. Jei nario-stebėtojo Agentūros atstovas vietos projektų atrankos komiteto posėdyje nustato teisės aktų, reglamentuojančių Lietuvos žemės ūkio ir kaimo plėtros 2023–2027 metų strateginis plano (toliau – SP) priemonės „LEADER“ įgyvendinimą, laikymosi pažeidimų, jis turi veto teisę.

4. Vietos projektų atrankos komitetas, priimdamas sprendimus dėl vietos projektų atrankos, vadovaujasi VPS vykdytojos įstatais, patvirtinta VPS, Vietos plėtros strategijų, įgyvendinamų bendruomenių inicijuotos vietos plėtros būdu, įgyvendinimo taisyklėmis, patvirtintomis Lietuvos Respublikos žemės ūkio ministro 2023 m. sausio 6 d. įsakymu Nr. 3D-4 „Dėl Vietos plėtros strategijų, įgyvendinamų bendruomenių inicijuotos vietos plėtros būdu, įgyvendinimo taisyklių patvirtinimo“ (toliau – VPS įgyvendinimo taisyklės), VP administravimo taisyklėmis, patvirtintu (-ais) kvietimu teikti vietos projektų paraiškas, Europos Sąjungos struktūrinių fondų lėšų administravimą reglamentuojančiais teisės aktais, kitais Lietuvos Respublikos teisės aktais, Europos Tarybos ar Komisijos reglamentais ir šiuo darbo reglamentu.

5. Vietos projektų atrankos komiteto nariai, priimdami sprendimus dėl vietos projektų atrankos, laikosi nešališkumo, sąžiningumo ir lygiateisiškumo, skaidrumo ir aiškios atsakomybės, konfidencialumo principų.

6. Vietos projektų atrankos komitetas sprendimus dėl vietos projektų priima posėdžiuose, rengiamuose šio darbo reglamento V skyriaus „Vietos projektų paraiškų svarstymas ir tvirtinimas posėdžiuose“ nustatyta tvarka. Vietos projektų atrankos komitetas gali priimti sprendimus naudodamas rašytinę procedūrą, kaip nurodyta darbo reglamento VI skyriuje „Vietos projektų tvirtinimas taikant rašytinę procedūrą“, arba mišriu būdu, t. y. VPS vykdytojos vietos projektų atrankos komitetas gali naudoti visas darbo formos kartu, pvz. vietos projektų paraiškų svarstymas vyksta gyvai ir nuotoliniu būdu, naudojant elektronines nuotolinio ryšio priemones, o vietos projektų paraiškų tvirtinimas vykdomas rašytinio proceso būdu, pratęsiant sprendimo priėmimo terminą ne ilgiau kaip 5 darbo dienomis po PAK posėdžio dienos.

7. Visi vietos projektų atrankos komiteto posėdžiai turi būti protokoluojami. Posėdžių / balsavimo raštu raštvedybą tvarko ir techninį darbą atlieka VPS vykdytojos nustatyta tvarka paskirtas atsakingu už posėdžio / balsavimo raštu organizavimą asmuo.

**II SKYRIUS**

**VIETOS PROJEKTŲ ATRANKOS KOMITETO NARIŲ SUDĖTIS IR FUNKCIJOS PRIIMANT SPRENDIMĄ DĖL LĖŠŲ VIETOS PROJEKTAMS ĮGYVENDINTI SKYRIMO**

8. Vietos projektus tvirtina vietos projektų atrankos komitetas.

9. Vietos projektų atrankos komitetą sudaro:

9.1. VPS vykdytojos kolegialaus valdymo organo, priimančio sprendimus dėl vietos projektų atrankos ir sudaryto pagal VPS įgyvendinimo taisyklių 12.4 (kaimo vietovių VPS vykdytojų atveju), ir 15.3 papunktčiuose nustatytus reikalavimus, nariai;

9.2. nariai-stebėtojai – Agentūros atstovai. Agentūros atstovai turi dalyvauti kiekviename vietos projektų atrankos komiteto posėdyje;

9.3. stebėtojai – Ministerijos atstovai.

10. Vietos projektų atrankos komiteto narių funkcijos:

10.1. svarstyti ir tvirtinti vietos projektų atrankos komiteto darbo reglamentą;

10.2. svarstyti VPS vykdytojos darbuotojų parengtą vietos projektų atrankos vertinimo rezultatų suvestinę ir atskirų vietos projektų paraiškų atrankos vertinimo ataskaitas;

10.3. priimti sprendimus dėl atrinktų vietos projektų ir vietos projektų paraiškų pirmumo eilės sudarymo.

11. Vietos projektų atrankos komiteto narių-stebėtojų funkcijos:

11.1. stebėti vietos projektų atrankos komiteto posėdžio eigą ir vietos projektų tvirtinimo procesą bei užtikrinti teisės aktų, reglamentuojančių Lietuvos žemės ūkio ir kaimo plėtros 2023–2027 m. strateginio plano priemonės Bendruomenių inicijuota vietos plėtra (LEADER) (toliau – LEADER priemonė) įgyvendinimą , laikymąsi;

11.2. patikrinti, ar vykdoma skaidri atrankos procedūra, t. y. įvertinamos aplinkybės, kad būtų išvengta interesų konfliktų atvejų, kaip numatyta Reglamento (ES) Nr. 966/2012 57 straipsnyje;

11.3. užtikrinti, kad nė viena interesų grupė nekontroliuotų atrankos sprendimų;

11.4. tais atvejais, kai vadovaujantis VP administravimo taisyklių 10.6.1 papunkčiu nepriimamas VPS vykdytojos kolegialaus organo nario nusišalinimas, VPS vykdytoja iš anksto informuoja Agentūrą bei pateikia turimą informaciją apie su galimu interesu konfliktu susijusias faktines aplinkybes. Agentūra vadovaujantis turima, viešuose registruose skelbiama ir VPS vykdytojos pateikta informacija, išnagrinėja visas aplinkybes ir PAK metu pritaria arba nepritaria siūlymui nepriimti nusišalinimo. Agentūrai nepritarus nepriimti nusišalinimo, VPS vykdytojos kolegialaus organo narys turi nusišalinti.

11.2. pasinaudoti veto teise, jeigu vietos projektų atrankos komiteto posėdžio metu nustatoma teisės aktų, reglamentuojančių LEADER priemonės įgyvendinimą, laikymosi pažeidimų (veto teisės panaudojimas turi būti įtrauktas į protokolą).

**III SKYRIUS**

**VIETOS PROJEKTŲ ATRANKOS KOMITETO TEISĖS IR PAREIGOS**

12. Vietos projektų atrankos komiteto nariai, nariai-stebėtojai ir stebėtojai turi teisę:

12.1. per nustatytus terminus gauti informaciją apie posėdžius / balsavimą raštu / numatytą balsavimą mišriu būdu ir vietos projektų atrankos komiteto posėdžio / balsavimo raštu medžiagą (vietos projektų paraiškų atrankos vertinimo rezultatų suvestinę ir atskirų vietos projektų paraiškų vertinimo ataskaitas, kitus su vietos projektų vertinimu susijusius dokumentus (jei taikoma), vietos projektų atrankos komiteto narių balsavimo dėl vietos projektų paraiškų anketą (kai taikoma vietos projektų tvirtinimo rašytiniu būdu procedūra));

12.2. teikti pastabas ir pasiūlymus dėl posėdžių / balsavimo raštu / balsavimo mišriu būdu darbotvarkės;

12.3. prieš posėdį / balsavimą raštu ir posėdžio metu susipažinti su pateiktomis vietos projektų paraiškomis, jų vertinimo ataskaitomis ir susirašinėjimo su pareiškėjais dokumentais. Su vietos projektų paraiškomis, jų vertinimo rezultatais, susirašinėjimo su pareiškėjais ir kitais dokumentais vietos projektų atrankos komiteto nariai, siekdami maksimaliai užtikrinti šių dokumentų konfidencialumą, susipažįsta prieš atvykdami į VPS vykdytojos buveinę;

12.4. pateikti pastabas ir pasiūlymus dėl svarstomų vietos projektų paraiškų vertinimo ataskaitų;

12.5. teikti pastabas dėl posėdžių protokolų (nutariamosios ir dėstomosios dalies) / galutinių VPS vykdytojos sprendimų dėl vietos projektų patvirtinimo, taikant rašytinę procedūrą;

12.*n.[[1]](#footnote-1)*

13. Vietos projektų atrankoskomiteto nariai, nariai-stebėtojai ir stebėtojai privalo:

13.1. laikytis Europos Sąjungos ir Lietuvos Respublikos teisės aktų nuostatų;

13.2. nepažeisti darbo reglamento nuostatų;

13.3. imtis visų priemonių, būtinų viešai neskelbtinos informacijos konfidencialumui užtikrinti;

13.4. užtikrinti pareiškėjų pateiktų duomenų bei dokumentų konfidencialumą, laikytis patvirtintų instrukcijų ir rekomendacijų.

13.*n.[[2]](#footnote-2)*

**IV SKYRIUS**

**VIETOS PROJEKTŲ ATRANKOS KOMITETO DARBO ORGANIZAVIMAS**

14. Vietos projektų atrankos komiteto darbo formos yra trys:

14.1. vietos projektų paraiškų svarstymas ir tvirtinimas posėdžiuose;

14.2. vietos projektų paraiškų tvirtinimas rašytinio proceso būdu;

14.3. mišrus būdas, t. y. VPS vykdytojos organizuoja-žmo vietos projektų atrankos komiteto gali būti naudojamos visos formos kartu, pvz. vietos projektų paraiškų svarstymas vyksta gyvai ir nuotoliniu būdu, naudojant elektronines nuotolinio ryšio priemones, o vietos projektų paraiškų tvirtinimas vykdomas rašytinio proceso būdu, pratęsiant sprendimo priėmimo terminą ne ilgiau kaip 5 darbo dienomis po PAK posėdžio dienos.

**V SKYRIUS**

**VIETOS PROJEKTŲ PARAIŠKŲ SVARSTYMAS IR TVIRTINIMAS POSĖDŽIUOSE**

15. Vietos projektų paraiškos svarstomos ir tvirtinamos posėdžiuose, kurie gali būti organizuojami ir nuotoliniu būdu, naudojant elektronines nuotolinio ryšio priemones. Organizuojant posėdžius nuotoliniu būdu rekomenduojama daryti posėdžio įrašą, apie tai informavus visus projektų atrankos komiteto narius, narius stebėtojus ir stebėtojus bei gavus jų žodinį sutikimą.

16. Vietos projektų atrankos komiteto posėdžius šaukia ir jiems pirmininkauja VPS vykdytojos kolegialaus valdymo organo pirmininkas arba kitas asmuo, nurodytas VPS vykdytojos įstatuose (toliau – vietos projektų atrankos komiteto pirmininkas). Jei vietos projektų atrankos komiteto pirmininkas posėdžio dieną negali dalyvauti vietos projektų atrankos komiteto posėdyje, pirmininkauti posėdžiui gali būti suteikta teisė vietos projektų atrankos komiteto pirmininko pavaduotojui.

17. Posėdžio darbotvarkę sudaro VPS vykdytojos vadovas arba jo įgaliotas asmuo. Visi klausimai aptariami posėdžio darbotvarkėje nustatyta tvarka, jei vietos projektų atrankos komiteto nariai bendru sutarimu posėdžio pradžioje nenusprendžia kitaip.

18. Į vietos projektų atrankos komiteto posėdžius turi būti VP administravimo taisyklių nustatyta tvarka kviečiami vietos projektų atrankos komiteto nariai, nariai-stebėtojai ir stebėtojai. Į vietos projektų atrankos komiteto posėdžius gali būti kviečiami pareiškėjai (jie gali dalyvauti tik toje posėdžio dalyje, kurioje svarstoma jų vietos projektų paraiška).

19. Kvietimas dalyvauti vietos projektų atrankos komiteto posėdyje ir vietos projektų atrankos komiteto posėdžio medžiaga (vietos projektų paraiškų atrankos vertinimo rezultatų suvestinė ir atskirų vietos projektų paraiškų atrankos vertinimo ataskaitos) turi būti el. paštu išsiųsti vietos projektų atrankos komiteto nariams, nariams-stebėtojams ir stebėtojams (Agentūrai el. pašto adresu dokumentai@nma.lt; Ministerijai el. pašto adresu zum@zum.lt); ne vėliau kaip 5 (penkios) darbo dienos iki vietos projektų atrankos komiteto posėdžio dienos. VPS vykdytoja Agentūros ir (ar) Ministerijos atstovo prašymu gali išsiųsti papildomą informaciją: vietos projektų paraiškų ir jų priedų kopijas, susirašinėjimo su pareiškėjais dokumentų kopijas, kitą Agentūros ir (arba) Ministerijos prašomą informaciją. Jei vietos projekto paraiškos vertinimo ataskaita posėdžio nariams pateikiama vėliau nei prieš 5 (penkias) darbo dienas ir bent vienas posėdžio narys prieštarauja dėl posėdžio sušaukimo, posėdis turi būti atidėtas.

20. Vietos projektų atrankos komiteto posėdis yra teisėtas, jeigu jame dalyvauja ne mažiau kaip 1/2 vietos projektų atrankos komiteto narių, nei viena interesų grupė neturi 50 ir daugiau procentų balsų ir nario-stebėtojo (Agentūros) atstovas (turi būti išpildytos visos sąlygos). Vietos projektų atrankos komiteto nariai, negalintys dalyvauti posėdyje, turi apie tai pranešti asmeniui, atsakingam už projektų atrankos posėdžio darbo organizavimą. Vietos projektų atrankos komiteto pirmininkas, atsižvelgdamas į negalinčių dalyvauti posėdyje vietos projektų atrankos komiteto narių skaičių, gali atidėti posėdžio dieną. Apie tai laiku turi būti informuoti vietos projektų atrankos komiteto nariai, nariai-stebėtojai ir stebėtojai.

21. Vietos projektų atrankos komiteto posėdžio eiga:

21.1. Vietos projektų atrankos komitetas pradeda darbą posėdžio darbotvarkėje nustatytą valandą.

21.2. Vietos projektų atrankos komiteto posėdžių sekretorius pristato posėdžio darbotvarkę, informuoja, kiek ir kokių projektų teikiama svarstyti, kokia paramos lėšų suma skirta kvietimui pagal VPS priemonę, kiek paramos lėšų jau yra išnaudota bei koks yra likutis pagal VPS priemonę. Taip pat patikrina vietos projektų atrankos komiteto narius, narius-stebėtojus, kitus dalyvius. Įsitikinama, kad dalyvaujančių vietos projektų atrankos komiteto narių užtenka kvorumui, nurodytam darbo reglamento 20 punkte, pasiekti (rezultatai turi būti protokoluojami) ir nei viena interesų grupė neturi 50 ir daugiau procentų balsų. Organizuojant posėdžius nuotoliniu būdu rekomenduojama padaryti dalyvaujančių asmenų sąrašo ekrano nuotrauką (angl. *Print Screen*).

21.3. Vietos projektų atrankos komiteto pirmininkas posėdžio pradžioje paklausia posėdžio dalyvių dėl jų nešališkumo, galimo privačiųjų ir viešų interesų konflikto (klausimas ir atsakymai turi būti protokoluojami). Kiekvienas vietos projektų atrankos komiteto narys turi pranešti apie galimą viešųjų ir privačių interesų konfliktą, naujai paaiškėjusias aplinkybes, dėl kurių gali kilti interesų konfliktas, jeigu to nepadarė ankščiau (pirmajame posėdyje arba pirmą kartą posėdyje dalyvaujantys VPS vykdytojos PAK nariai, nariai-stebėtojai, stebėtojai pasirašo Vietos projektų atrankos komiteto nario, nario-stebėtojo ir stebėtojo nešališkumo ir konfidencialumo deklaracijas);

21.4. Vietos projektų atrankos komiteto nariai svarsto vietos projektų paraiškų vertinimo rezultatų suvestinę ir atskirų vietos projektų paraiškų vertinimo ataskaitas, taip pat kitą susijusią posėdžio medžiagą (svarstymo eiga turi būti protokoluojama). Posėdžio metu vietos projektų vertintojai žodžiu pristato vietos projektų paraiškų vertinimo ataskaitą bei išvadas ir atsako į vietos projektų atrankos komiteto narių, Agentūros ir Ministerijos atstovų klausimus. Pristatant vietos projektą turi būti pateikti šie duomenys:

21.4.1. pareiškėjo pavadinimas / vardas, pavardė;

21.4.2. vietos projekto pavadinimas;

21.4.3. VPS priemonė, pagal kurią teikiamas vietos projektas;

21.4.4. vietos projekto tikslai ir uždaviniai, planuojamos veiklos ir pasiekimų rodikliai;

21.4.5. prašoma paramos suma;

21.4.6. surinktų atrankos balų skaičius;

21.4.7. vietos projekto pridėtinė vertė, siekiant VPS, VPS priemonės tikslų;

21.4.8. kita vertintojo manymu svarbi informacija, turinti įtakos vietos projekto atrankai;

21.4.9. projekto pristatymas baigiamas siūlymu pritarti vietos projektui ir rekomendacija pradėti kitą vertinimo etapą arba siūloma nepritarti vietos projektui ir pripažinti jį netinkamu vertinti toliau. Siūlymas turi būti pagrįstas atrankos vertinimą atlikusių vertintojų parengtų vietos projektų atrankos vertinimo ataskaitų išvadomis.

21.5. Šio darbo reglamento 21.4.1–21.4.9 papunkčiuose nurodyta informacija turi būti fiksuojama vietos projektų atrankos komiteto posėdžio protokole.

21.6. Vietos projektų atrankos komiteto nariai, apsvarstę pateiktas ir posėdyje pristatytas vietos projektų paraiškų vertinimo ataskaitas, Agentūros, Ministerijos atstovų siūlymus ir išvadas bei kitą informaciją, susijusią su pateiktais atrinkti vietos projektais, gali priimti ir teikti vieną iš darbo reglamento VIII skyriaus „Vietos projektų atrankos komiteto sprendimai“ 38 punkte nurodytų sprendimų.

21.7. Vietos projektų atrankos komiteto nariai balsuoja dėl vietos projektų tvirtinimo arba netvirtinimo, arba kito sprendimo, nurodyto darbo reglamento 38 punkte. Balso teisę turi tik vietos projektų atrankos komiteto nariai. Balsavimo metu kiekvienas vietos projektų atrankos komiteto narys turi po vieną balsą. Turi būti balsuojama atvirai, „už“ arba „prieš“ VPS vykdytojos darbuotojų, atsakingų už VPS administravimą, siūlomą sprendimą dėl vietos projekto finansavimo. Jeigu vietos projektų atrankos komiteto narys susilaiko arba atsisako balsuoti, laikoma, kad jis balsuoja „prieš“. Balsams pasiskirsčius po lygiai, lemiamas yra vietos projektų atrankos komiteto pirmininko balsas, o jo nesant – vietos projektų atrankos komiteto pirmininko pavaduotojo ar kito įgalioto komiteto nario balsas. Sprendimas laikomas priimtu, jei už jį balsavo paprastoji posėdyje dalyvavusių vietos projektų atrankos komiteto narių dauguma. Balsavimo rezultatai turi būti protokoluojami.

22. Jeigu svarstant vietos projektus nors vienas posėdyje dalyvaujantis vietos projektų atrankos komiteto narys nesutinka su daugumos sprendimu, jis gali pateikti savo nuomonę. Ši nuomonė turi būti įrašyta į posėdžio protokolą.

23. Galutinis VPS vykdytojos vietos projektų atrankos komiteto sprendimas dėl vietos projektų atrankos, pirmumo vietos projektų eilės sudarymo ir perdavimo į kitą vertinimo etapą įforminamas vietos projektų atrankos komiteto posėdžio protokolu ir įsigalioja jį pasirašius darbo reglamento 24.1–24.2 papunkčiuose nustatyta tvarka.

24. Vietos projektų atrankos komiteto posėdžio protokolas sudarytas iš:

24.1. nutariamosios dalies, kurioje nurodoma informacija apie visas posėdyje svarstytas vietos projektų paraiškas: pareiškėjų pavadinimai, vardai ir pavardės, vietos projektų pavadinimai, vietos projektų paraiškų registracijos kodai, vietos projektų atrankos komiteto sprendimai (galimų sprendimų rūšys nurodytos darbo reglamento 38 punkte ir VP administravimo taisyklių 8 priedo 7 punkte). Vietos projektų atrankos komiteto posėdžio protokolo nutariamąją dalį turi pasirašyti vietos projektų atrankos komiteto posėdžio pirmininkas ir posėdžio sekretorius po to, kai jo tekstas suderinamas su visais posėdyje dalyvavusiais vietos projektų atrankos komiteto nariais, nariais-stebėtojais ir stebėtojais;

24.2. dėstomosios dalies, kurioje aprašoma vietos projektų atrankos komiteto posėdžio eiga. Taip pat posėdžio data, vieta, laikas, protokolo numeris, vietos projektų atrankos komiteto pirmininko, vietos projektų atrankos komiteto posėdžio sekretorės, posėdyje dalyvavusiųjų vietos projektų atrankos komiteto narių, narių-stebėtojų ir stebėtojų, pareiškėjų (jei tokie kviečiami), kitų kviestųjų asmenų (jei taikoma) vardai, pavardės, atstovaujama įstaiga (jeigu taikoma) ir pareigos, svarstomieji klausimai, priimti sprendimai ir balsavimo rezultatai. Vietos projektų atrankos komiteto posėdžio protokolo dėstomąją dalį pasirašo vietos projektų atrankos komiteto pirmininkas ir posėdžio sekretorius po to, kai jo tekstas suderinamas su visais posėdyje dalyvavusiais vietos projektų atrankos komiteto nariais, nariais-stebėtojais ir stebėtojais;

24.3. prie posėdžio protokolo gali būti pridedami įvairūs priedai, pavyzdžiui, posėdyje nagrinėti dokumentai.

25. Protokolo projektas (nutariamoji ir dėstomoji dalys) turi būti parengtas ne vėliau kaip per 5 (penkias) darbo dienas nuo vietos projektų atrankos komiteto posėdžio dienos ir pateiktas posėdyje dalyvavusiems vietos projektų atrankos komiteto nariams, nariams-stebėtojams ir stebėtojams derinti. Jeigu vietos projektų atrankos komiteto nariai arba nariai-stebėtojai arba stebėtojai gavę protokolą per 5 (penkias) darbo dienas pateikia pastabų dėl protokolo projekto, protokolo projektas pataisomas pagal vietos projektų atrankos komiteto narių pastabas ir teikiamas pasirašyti atsakingiems asmenims, nurodytiems darbo reglamento 24.1–24.2 papunkčiuose. Jeigu vietos projektų atrankos komiteto nariai ir (arba) nariai-stebėtojai ir (arba) stebėtojai pastabų dėl protokolo projekto per 5 (penkias) darbo dienas nepateikia, laikoma, kad pastabų dėl protokolo projekto vietos projektų atrankos komiteto nariai ir (arba) nariai-stebėtojai ir (arba) stebėtojai neturi, protokolo projektas teikiamas pasirašyti atsakingiems asmenims, nurodytiems darbo reglamento 24.1–24.2 papunkčiuose. Jeigu vietos projektų atrankos komiteto posėdžio metu nario-stebėtojo (Agentūros) atstovas panaudojo veto teisę, veto teisės panaudojimo patvirtinimą Agentūra pateikia VPS vykdytojai raštu per 5 (penkias) darbo dienas nuo protokolo projekto pateikimo derinti dienos (veto teisės panaudojimas turi būti įtrauktas į protokolą). Agentūros veto teisės panaudojimas reiškia, kad visi vietos projektų atrankos komiteto sprendimai, kuriems nepritaria Agentūra, yra negaliojantys. VPS vykdytoja turi teisę skųsti Agentūros veto teisės panaudojimą VP administravimo taisyklių XI skyriaus „Skundų nagrinėjimas“ nustatyta tvarka.

26. Vietos projektų atrankos komiteto posėdžio protokolo nutariamoji dalis turi būti paviešinama – per 5 (penkias) darbo dienas nuo vietos projektų atrankos komiteto posėdžio protokolo pasirašymo turi būti:

26.1. paskelbta VPS vykdytojos interneto tinklalapyje (nurodoma tik viešai prieinama informacija, o skelbiant fizinių asmenų informaciją būtina juos supažindinti, kaip asmens duomenys bus tvarkomi ir kokiais tikslais skelbiami);

26.2. pateikta Agentūrai. Agentūrai taip pat turi būti siunčiama protokolo dėstomoji dalis. Siunčiami dokumentai turi būti pasirašyti kvalifikuotu elektroniniu parašu (skelbiant fizinių asmenų informaciją, būtina juos supažindinti, kaip asmens duomenys bus tvarkomi ir kokiais tikslais skelbiami).

**VI SKYRIUS**

**VIETOS PROJEKTŲ TVIRTINIMAS TAIKANT RAŠYTINĘ PROCEDŪRĄ**

27. Vietos projektų paraiškos gali būti tvirtinamos taikant rašytinę procedūrą.

28. Vietos projektų tvirtinimo taikant rašytinę procedūrą dalyviai: VPS vykdytojos darbuotojai, vietos projektų atrankos komiteto nariai, vietos projektų komiteto narys-stebėtojas – Agentūra.

29. VPS vykdytojos darbuotojai išsiunčia el. paštu[[3]](#footnote-3) vietos projektų atrankos komiteto nariams ir nariui-stebėtojui – Agentūrai šiuos dokumentus (dokumentai turi būti siunčiami su lydraščiu, kuriame turi būti nurodytas ne ilgesnis kaip 5 (penkių) darbo dienų terminas, per kurį vietos projektų atrankos komiteto narys turi pateikti savo balsavimo rezultatus):

29.1. pasirašytą ir nuskenuotą arba kvalifikuotu elektroniniu parašu pasirašytą vietos projektų paraiškų atrankos vertinimo rezultatų suvestinę, įskaitant kiekvienos gautos vietos projekto paraiškos atrankos vertinimo rezultatą ir atskirų vietos projektų paraiškų vertinimo ataskaitas;

29.2. vietos projektų atrankos komiteto narių balsavimo dėl vietos projektų paraiškų anketą, kurioje nurodomi galimi vietos projektų atrankos komiteto sprendimai, nurodyti darbo reglamento 38 punkte;

29.3. tais atvejais, kai vietos projektų atrankos komiteto darbo procesas organizuojamas mišriu būdu derinant vietos projektų atrankos posėdžio organizavimą gyvai ir nuotoliniu būdu (vietos projektai svarstyti posėdyje gyvai ir nuotoliniu būdu, naudojant elektronines nuotolinio ryšio priemones) bei rašytinę vietos projektų tvirtinimo procedūrą darbo reglamento VII skyriuje nurodyta tvarka, VPS vykdytojos PAK nariams gali būti siunčiamas svarstytų vietos projektų įrašas.

30. Vietos projektų atrankos komiteto nariai per 5 (penkias) darbo dienas įvertina VPS vykdytojos darbuotojų atsiųstą vietos projektų vertinimo medžiagą, užpildo vietos projektų atrankos komiteto narių balsavimo dėl vietos projektų paraiškų anketą ir savo balsavimo rezultatus išsiunčia tuo pačiu tinkamu susirašinėjimo būdu, kuriuo gavo informaciją, arba asmeniškai įteikia juos VPS vykdytojos darbuotojams VPS vykdytojos buveinės adresu. VPS atrankos komiteto narys turi aiškiai pažymėti atsakymą dėl kiekvienos vietos projekto paraiškos. Tuo atveju, jeigu atsakymas nepažymėtas arba pažymėtas neaiškiai, arba pažymėti keli siūlomi atsakymų variantai, laikoma, kad vietos projektų atrankos komiteto narys siūlo neskirti paramos vietos projektui įgyvendinti. Vietos projektų atrankos komiteto narių balsavimo dėl vietos projektų paraiškų anketa turi būti pasirašyta balsavusiojo vietos projektų atrankos komiteto nario (turi būti nurodytas vardas, pavardė, atstovaujama organizacija (jeigu taikoma) ir parašas arba pasirašyta kvalifikuotu elektroniniu parašu).

31. Vietos projektų atrankos komiteto narys-stebėtojas (Agentūra) per 5 (penkias) darbo dienas įvertina VPS vykdytojos darbuotojų atsiųstą vietos projektų vertinimo medžiagą, nustato, ar joje pateikta informacija neprieštarauja Agentūrai anksčiau atsiųstai informacijai, ir pateikia VPS vykdytojai vieną iš alternatyvių sprendimų:

31.1. patvirtinimą, kad Agentūra neturi pastabų dėl pateiktos vietos projektų vertinimo medžiagos, skirtos vietos projektams tvirtinti taikant rašytinę procedūrą;

31.2. informaciją, kad Agentūra naudojasi veto teise, jeigu vietos projektų tvirtinimo taikant rašytinę procedūrą metu nustatoma esminių pažeidimų (pvz., vietos projektų atrankos komitetui pateikta informacija neapima visų kvietimo teikti vietos projektus metu gautų vietos projektų paraiškų, skiriasi Agentūrai anksčiau pateikti vietos projektų vertinimo rezultatai nuo teikiamų vietos projektų atrankos komiteto nariams).

32. Jeigu Agentūra vietos projektų tvirtinimo taikant rašytinę procedūrą metu pasinaudoja veto teise, ji išsiunčia pranešimą VPS vykdytojai, kuriame turi būti nurodyta bent:

32.1. įpareigojimas VPS vykdytojai sustabdyti vietos projektų tvirtinimą taikant rašytinę procedūrą dėl įtariamų pažeidimų;

32.2. informavimas, kad, VPS vykdytojai nesustabdžius vietos projektų tvirtinimo dėl įtariamo pažeidimo, visi vietos projektų atrankos komiteto sprendimai bus laikomi negaliojančiais;

32.3. pasiūlymas VPS vykdytojai per 5 (penkias) darbo dienas pateikti dokumentus, kuriais įrodoma, kad Agentūros įtariamo pažeidimo nėra;

32.4. informavimas, kad VPS vykdytoja turi teisę skųsti Agentūros veto teisės panaudojimą VP administravimo taisyklių XI skyriuje „Skundų nagrinėjimas“ nustatyta tvarka;

32.5. informacija apie veiksmus, kurių VPS vykdytoja turi imtis, kad vietos projektų tvirtinimo procesas galėtų būti atnaujintas.

33. Balsavimas dėl vietos projektų paraiškų patvirtinimo taikant rašytinę procedūrą yra laikomas tinkamu ir įvykusiu, jeigu jame dalyvavo ne mažiau kaip 1/2 vietos projektų atrankos komiteto narių, nei viena interesų grupė neturi 50 ir daugiau procentų balsų, taip pat yra gautas vietos projektų atrankos komiteto nario-stebėtojo (Agentūros) patvirtinimas, kad Agentūra neturi pastabų dėl vietos projektų tvirtinimo taikant rašytinę procedūrą. Dalyvavusiais balsuojant laikomi tie vietos projektų atrankos komiteto nariai, kurie faktiškai balsavo ir pateikė VPS vykdytojai užpildytą vietos projektų atrankos komiteto narių balsavimo dėl vietos projektų paraiškų anketą.

34. VPS vykdytojos sprendimas dėl vietos projektų atrankos įforminamas VPS vykdytojos darbuotojo, atsakingo už VPS įgyvendinimą (VPS vadovo), sprendimu (pvz., įsakymu). VPS vykdytojos sprendime, taikant rašytinę procedūrą, turi būti nurodyta bent VP administravimo taisyklių 8 priedo „Vietos plėtros strategijos vykdytojos sudaromo vietos projektų atrankos komiteto teisių ir pareigų, veiklos principų, sprendimų priėmimo tvarkos aprašas“ 20.5.1–20.5.5. papunkčiuose nurodyta informacija. Nurodomas vienas iš darbo reglamento VIII skyriaus „Vietos projektų atrankos komiteto sprendimai“ 38 punkte nurodytų sprendimų.

35. Vietos projekto atrankos komiteto sprendimas turi būti viešinamas – per 5 (penkias) darbo dienas nuo VPS vykdytojos darbuotojo, atsakingo už VPS įgyvendinimą (VPS vadovo), sprendimo (kuriuo įformintas vietos projektų atrankos komiteto sprendimas) priėmimo ir užregistravimo dienos turi būti:

35.1. paskelbtas VPS vykdytojos interneto tinklalapyje (nurodoma tik viešai prieinama informacija, o skelbiant fizinių asmenų informaciją būtina juos supažindinti, kaip asmens duomenys bus tvarkomi ir kokiais tikslais skelbiami);

35.2. pateiktas Agentūrai. Siunčiami dokumentai turi būti pasirašyti kvalifikuotu elektroniniu parašu.

**VII SKYRIUS**

**VIETOS PROJEKTŲ TVIRTINIMAS MIŠRIU BŪDU**

36. Vietos projektų atrankos komiteto darbo procesas gali būti organizuojamas mišriu būdu, derinant vietos projektų atrankos posėdžio organizavimą ir rašytinę vietos projektų tvirtinimo procedūrą. Tokiu atveju vietos projektų atrankos komitetas vietos projektų paraiškas svarsto ir tvirtina 2 (dviem) etapais:

36.1. vietos projektų paraiškos svarstomos posėdžiuose, kurie gali būti organizuojami gyvai arba nuotoliniu būdu arba gyvai ir nuotoliniu būdu, naudojant elektronines nuotolinio ryšio priemones darbo reglamento V skyriuje nustatyta tvarka;

36.2. vietos projektų atrankos komiteto posėdyje apsvarstytų vietos projektų paraiškų galutinis tvirtinimas (sprendimo dėl projektų paraiškų priėmimas) nukeliamas į rašytinės procedūros etapą, t.y. vietos projektų paraiškų tvirtinimas vykdomas rašytinio proceso būdu darbo reglamento VI skyriuje nustatyta tvarka, pratęsiant sprendimo, nurodyto darbo reglamento 38 punkte, priėmimo terminą ne ilgiau kaip 5 (penkiomis) darbo dienomis po vietos projektų atrankos komiteto posėdžio dienos.

**VIII SKYRIUS**

**VIETOS PROJEKTŲ ATRANKOS KOMITETO SPRENDIMAI**

37. Vietos projektų atrankos komitetas priima sprendimus.

38. Vietos projektų atrankos komiteto galimi sprendimai:

38.1. pritarti VPS vykdytojos siūlymui ir rekomenduoti vietos projektą perduoti į kitą vertinimo etapą ir (arba) įtraukti į rezervinių vietos projektų sąrašą;

38.2. pritarti VPS vykdytojos siūlymui ir vietos projektą pripažinti netinkamu perduoti į kitą vertinimo etapą;

38.3. grąžinti vietos projekto paraišką pakartotiniam vietos projektų atrankos vertinimui. Turi būti nurodyti argumentai, kodėl vietos projektų atrankos komiteto nariams kyla klausimų dėl VPS vykdytojos darbuotojų atlikto vietos projekto paraiškos atrankos vertinimo rezultato. Jeigu vietos projektų atrankos komitetas vietos projektų paraiškas svarsto ir tvirtinta posėdyje, argumentai turi būti nurodyti posėdžio protokole. Jeigu vietos projektų paraiškų tvirtinimas vyksta rašytinio proceso būdu, argumentai turi būti išdėstyti vietos projektų atrankos komiteto narių balsavimo dėl vietos projektų paraiškų anketoje (argumentus nurodo kiekvienas šį sprendimą siūlantis vietos projektų atrankos komiteto narys).

39. Jeigu vietos projektų atrankos komiteto sprendimu nusprendžiama nepritarti vietos projekto įgyvendinimui, vietos projekto paraiškos vertinimas laikomas baigtu. Sprendimo nepritarti vietos projekto įgyvendinimui (neskirti lėšų vietos projektui įgyvendinti) priežastys turi būti nurodomos vietos projektų atrankos posėdžio protokole / balsavimo anketose ir rašytinės procedūros protokole (kai taikoma rašytinė procedūra). Galimos priežastys, kodėl neskiriama parama vietos projektui įgyvendinti, išvardintos VP administravimo taisyklių 8 priedo 8.2.1.–8.2.3 papunkčiuose.

40. Jeigu vietos projektų atrankos komiteto sprendimu nusprendžiama pritarti vietos projekto įgyvendinimui, jis perduodamas į kitą, vietos projektų paraiškų tinkamumo skirti paramą vertinimo, etapą, kurį atlieka Agentūra Vietos projektų administravimo taisyklių nustatyta tvarka;.

41. Jeigu vietos projektų atrankos komiteto sprendimu nusprendžiama grąžinti vietos projekto paraišką vertinti iš naujo ir:

41.1. toks grąžinimas neturi įtakos kitų to paties kvietimo teikti vietos projektus vietos projektų paraiškų vertinimo rezultatams (pvz., konkretaus kvietimo biudžeto lėšų užteko visoms to paties kvietimo metu pateiktoms VPS priemonės / veiklos srities vietos projektų paraiškoms), kitų to paties kvietimo teikti vietos projektus vietos projektų paraiškų administravimas tęsiamas toliau, o iš naujo įvertinta vietos projekto paraiška teikiama vietos projektų atrankos komiteto nariams tvirtinti iš naujo. Vietos projektų atrankos posėdžio protokole / rašytinės procedūros protokole (kai taikoma rašytinė procedūra) turi būti nurodytas terminas, iki kada paraiška (-os) turi būti baigta (-os) vertinti iš naujo;

41.2. toks grąžinimas gali turėti įtakos kitų to paties kvietimo teikti vietos projektus vietos projektų paraiškų vertinimo rezultatams (pvz., konkretaus kvietimo teikti vietos projektų paraiškas biudžeto pagal atskirą VPS priemonę neužteko visoms to paties kvietimo metu pateiktoms vietos projektų paraiškoms; vietos projektų atrankos komitetas abejoja dėl vietos projektų atrankos vertinimo metu suteiktų balų pagrįstumo), kitų to paties kvietimo teikti vietos projektus vietos projektų paraiškų administravimas sustabdomas, vietos projektų atrankos komiteto sprendimas dėl visų kitų vietos projektų paraiškų finansavimo atidedamas, vietos projektų atrankos komiteto sprendimas dėl visų kitų vietos projektų paraiškų perdavimo į kitą paraiškos vertinimo etapą atidedamas, iki bus įvertinta (-os) vietos projekto paraiška (-os) iš naujo ir visos to paties kvietimo teikti vietos projektus vietos projekto paraiškos teikiamos vietos projektų atrankos komitetui tvirtinti iš naujo. Vietos projektų atrankos posėdžio protokole / rašytinės procedūros protokole (kai taikoma rašytinė procedūra) turi būti nurodytas terminas, iki kada paraiška (-os) turi būti baigta (-os) vertinti iš naujo.

**IX SKYRIUS**

**NEŠALIŠKUMAS**

42. Vietos projektų atrankoskomiteto nariai, nariai-stebėtojai ir stebėtojai, vykdydami jiems pavestas užduotis ir pareigas, turi užtikrinti nešališkumo principo laikymąsi.

43. Kiekvienas vietos projektų atrankos komiteto narys, narys-stebėtojas, stebėtojas pirmame posėdyje arba pirmą kartą dalyvaudamas posėdyje pasirašo nustatytos formos Vietos projektų atrankos komiteto nario, nario-stebėtojo ir stebėtojo nešališkumo ir konfidencialumo deklaraciją, kuri yra neatsiejama protokolo dalis. Nešališkumo ir konfidencialumo deklaracijų pasirašymo faktas turi būti užfiksuotas posėdžio protokole. Pasirašytas Vietos projektų atrankos komiteto nario, nario-stebėtojo ir stebėtojo nešališkumo ir konfidencialumo deklaracijas saugo VPS vykdytoja.

44. Vietos projektų atrankoskomiteto nariai gali dalyvauti vietos projektų atrankoje ir tvirtinti bei balsuoti dėl vietos projektų paraiškų tik tada, kai nėra interesų konflikto, užkertančio kelią nešališkai ir objektyviai atlikti savo pareigas. Jei nustatoma, kad dalyvavimas vietos projektų atrankoje sukelia interesų konfliktą, pateikiamas prašymas nušalinti nuo klausimo, sukeliančio interesų konfliktą, svarstymo VP administravimo taisyklių 10.6.1. papunktyje nustatyta tvarka. VPS vykdytojos kolegialus valdymo organas / VPS vadovas, vadovaudamasis VP administravimo taisyklių 10.6.1. papunkčiu, atsižvelgdamas į pateiktus faktus, priima sprendimą dėl nušalinimo arba galimybės vietos projektų atrankoskomiteto nariui dalyvauti vietos projekto (-ų) atrankoje.

45. Jeigu vietos projektų atrankos komiteto narys nušalinamas, jis negali dalyvauti svarstant interesų konfliktą keliantį klausimą (nedalyvavimo sąvoka apima ir išėjimą iš patalpos).

**X SKYRIUS**

**ATSAKOMYBĖ**

46. Už tarnybinių pareigų nevykdymą, netinkamą vykdymą, konfidencialumo nesilaikymą vietos projektų atrankoskomiteto nariai,nariai-stebėtojai ir stebėtojai atsako Lietuvos Respublikos teisės aktų nustatyta tvarka.

**XI SKYRIUS**

**BAIGIAMOSIOS NUOSTATOS**

47. Darbo reglamento pakeitimus ir papildymus, neprieštaraujančius vietos projektų atranką ir tvirtinimą reglamentuojantiems teisės aktams, VPS vykdytojos įstatams, gali inicijuoti kiekvienas vietos projektų atrankoskomiteto narys,narys-stebėtojas ar stebėtojas. Vietos projektų atrankoskomiteto nariai, nariai-stebėtojai ar stebėtojai turi pateikti savo pasiūlymus dėl darbo reglamento pakeitimo ar papildymo raštu VPS vykdytojos valdymo organo vadovui, kuris apsvarsto pateiktus pasiūlymus ir priima sprendimą dėl klausimo įtraukimo į artimiausio posėdžio darbotvarkę. Darbo reglamento pakeitimai ir papildymai priimami \_\_\_\_\_\_*[[4]](#footnote-4)* balso teisę turinčių VPS vykdytojos valdymo organo narių dauguma. .

48. Vietos projektų atrankoskomiteto veiklos dokumentai (posėdžių protokolai, susirašinėjimo medžiaga, kiti dokumentai) saugomi vietos projektų atrankos komiteto darbo organizavimo elektroninėje byloje 2023–2027 m. programinio laikotarpio vietos projektų, pateiktų pagal vietos plėtros strategijas, įgyvendinamas bendruomenių inicijuotos vietos plėtros būdu, administravimo procedūros aprašo nustatyta tvarka ir (ar) VPS vykdytojos buveinėje Administravimo taisyklių nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_

1. *Nurodomos kitos teisės, jei reikia. Jeigu nenurodoma, šis papunktis pašalinamas.* [↑](#footnote-ref-1)
2. *Nurodomos kitos pareigos, jei reikia. Jeigu nenurodoma, šis papunktis pašalinamas.* [↑](#footnote-ref-2)
3. Ir (*ar) kitu Vietos projektų administravimo taisyklių nedraudžiamu ir VPS vykdytojos patvirtintu būdu vietos projektų atrankos komiteto darbo reglamente.* [↑](#footnote-ref-3)
4. *Nurodoma atsižvelgiant į VPS vykdytojos įstatuose numatytą tvarką.* [↑](#footnote-ref-4)